Қазіргі уақытта Мемлекеттік басшысының 2018 жылғы 10 қаңтардағы «Төртінші өнеркәсіптік революция жағдайындағы дамудың жаңа мүмкіндіктері» атты Қазақстан халқына Жолдауын іске асыру жөніндегі Жалпыұлттық іс-шаралар жоспардың 25 (бұдан әрі – Жоспар) тармағын орындау үшін Қазақстан Республикасы Қаржы министрлігінің Мемлекеттік кірістер комитеті (бұдан әрі – Комитет) Blockchain технологиясын қосылған құн салығын (бұдан әрі – ҚҚС) әкімшілендіруде қолданудың талдамалы зерттеуі бойынша жұмысты Қазақстан Республикасының заңнамасына әдіснаманы және бейімделуді, сондай-ақ ҚҚС әкімшілендіру бойынша ақпараттық жүйесіне (бұдан әрі – Жоба) қойылатын техникалық талаптарды әзірлеуін жүргізді. Көрсетілген Жобаны іске асыру «ИТП» ДКҚ-мен Шарт бойынша мемлекеттік тапсырма нысанында жүзеге асырылуда.

Осы іс-шараны іске асыру салық төлеушілердің қаржылық транзакциялар тізбегін тез арада қадағалауға және ҚҚС кепілді қайтаруын жүргізуге мүмкіндік беретін орталықсыздандырылған деректер базасын қалыптастыруға бағытталған.

Жобаны іске асыру шеңберінде Комитет «Бюджеттен қосылған құн салығын қайтару» мемлекеттік көрсетілетін қызметті оңтайландыру бойынша Жол картасын әзірледі (2018 жылғы 5 сәуірде Қазақстан Республикасы Премьер-Министрінің орынбасары А.Қ. Жұмағалиев бекіткен) және Blockchain технологиясын қолдана отырып ҚҚС БШ енгізу механизмі бойынша мемлекеттік кірістер органдарының екінші деңгейдегі банктермен өзара іс-қимыл жөніндегі жұмыс тобы құрылды.

Ағымдағы жылдың басынан бастап жұмыс тобы шамамен 40 кездесу өткізді, оның негізгі міндеттері екі бағыттағы мәселелерді талқылау болып табылады: ҚҚС әдіснамасы және ЕДБ операциялық қызметі және IT бөлігі – «Blockchain ҚҚС» АЖ әзірлеу және ҚР ҚМ МКК мен ЕДБ ақпараттық жүйелерінің интеграциясы.

ЕДБ-мен ҚҚС БШ енгізу шеңберінде Blockchain технологиясын пайдалануда уағдаластыққа қол жеткізілді, бұдан басқа ҚҚС БШ енгізу бойынша бизнес-процестер әзірленді.

Кедендік рәсімдерді оңайлатуға қатысты, Комитет кедендік тазартудың мерзімін елеулі қысқарту және кедендік декларациялау рәсімдерін оңайлату мақсатында, көп функционалды және кешенді жүйе болып табылатын АСТАНА-1 (бұдан әрі – АСТАНА-1 АЖ) ақпараттық жүйесін құрды.

АСТАНА-1 АЖ енгізу СЭҚ қатысушылары үшін қолайлы жағдай жасайды және алдын ала ақпаратты беру сәтінен бастап тауарлар шығарылғаннан кейінгі бақылауға дейін барлық кедендік процестерге автоматтандырылған бақылауды жүзеге асыруға мүмкіндік береді.

АСТАНА-1 АЖ іске қосу кезең-кезеңмен жүзеге асырылатын болады:

2017 жылғы 1 қазаннан бастап «Кедендік транзит» кіші жүйесі тәжірибелік пайдалануға іске қосылды;

2018 жылғы 1 қаңтардан бастап «Экспорт» рәсімі бойынша кедендік ресімдеу тәжірибелік пайдалануға іске қосылды;

Ағымдағы жылғы 1 сәуірден бастап ішкі тұтыну үшін тауарларды шығару және қалған кедендік рәсімдер «Импорт-40» кедендік ресімдеу тәжірибелік пайдалануға іске қосылды.

АСТАНА-1 ақпараттық жүйесі мынадай жаңалықтарды көздейтін ЕАЭО Кеден кодексінің нормаларына толық сәйкестікте әзірленді:

тауарларды электрондық декларациялау;

кедендік декларацияны автоматты тіркеу;

тауарларға арналған декларацияны автоматты шығару.

Кедендік әкімшілендіруді автоматтандыру электрондық құжаттардың пайдалануын көздейді. Бұл ретте, бақылау нәтижелері тек қана ақпараттық жүйенің көмегімен тіркеледі.

Сонымен қатар, адал бизнесті ынталандыру үшін, сондай-ақ кедендік әкімшілендіруді жақсарту және кедендік рәсімдерді оңтайландыру үшін СЭҚҚ үшін «жасыл дәліз» енгізілген.

Жоғарыда жазылғанның негізінде, «АСТАНА-1» АЖ енгізу ақпараттық жүйелердің санын қысқарту, тауарларды қағазсыз декларациялау, автоматты түрде шығару және автоматты тіркеу мүмкіндігі түрінде оң нәтиже берген деп пайымдаймыз.

Бұдан басқа, Жоспарды орындау үшін «Қазақстан Республикасы азаматтарының төлем қабілеттілігін қалпына келтіру туралы» Қазақстан Республикасы Заңының жобасы (бұдан әрі – Заң жобасы) және оған ілеспе заң жобасы әзірленді.

Қазақстан Республикасы Үкіметімен жеке тұлғалардың банкроттығы институтын проблемалық берешекті сотқа дейінгі өндіріп алудың жаңа тетігінің тәжірибеде қолдану тиімділігін бағалаудан кейін енгізу туралы шешім қабылданды, бұл Мемлекет басшысымен 2018 жылғы 20 қыркүйекте № 4885-5 ПАБ мақұлданды.

Соған байланысты, Заң жобасы бойынша жұмыс тоқтатыла тұрды.